50 Akee Dwosefi lale ye papa anwo zo+ na ɔzunle ye na ɔvole ɔ nloa anwo.2 Ɛhye anzi Dwosefi zele ye sonvolɛma mɔɔ yɛ ayile la kɛ bɛwula ye papa ayile.+ Yemɔti ayileyɛvoma ne wulale Yizilayɛ ayile,3 na bɛvale kenle 40 a bɛwulale ye ayile ne a, ɔluakɛ ɛnee mekɛ dodo mɔɔ bɛfa bɛyɛ la ɛne, na Yigyibitima hɔle zo zunle ye kenle 70.4 Mekɛ mɔɔ bɛfa bɛazu ye la wiele la, Dwosefi hanle hilele Falo sua nu amra kɛ: “Saa menyia bɛ nyunlu ɛlolɛ a, bɛha edwɛkɛ ɛhye bɛhile Falo kɛ:5 ‘Me papa maanle menganle ndane+ kɛ: “Nea! Ɔka ekyii mewu.+ Anrɛɛ sie me wɔ me nla ne+ mɔɔ mepɛ wɔ Keena azɛlɛ zo la anu.”+ Mesɛlɛ wɔ, maa mengɔnzie me papa na mewie a mebazia meara.’”6 Falo buale kɛ: “Kɔzie wɔ papa kɛ mɔɔ ɔmaanle ɛhanle ndane la.”+7 Ɔti Dwosefi hɔle kɛ ɔkazie ye papa, na Falo sonvolɛma kɔsɔɔti, ye sua nu mgbanyima+ nee Yigyibiti azɛlɛ zo mgbanyima kɔsɔɔti8 nee Dwosefi sua nu amra amuala yɛɛ ɔ mediema mrenyia ne mɔ nee ye papa sua nu amra nee ye hɔle.+ Bɛ mra ngyikyi ne mɔ nee bɛ mboane yɛɛ bɛ nyɛmoa ala a bɛgyakyile bɛ wɔ Gohyɛn azɛlɛ zo a.9 Menli mɔɔ ka ehwili+ nee mgbɔnwɔ la noko nee ye hɔle, na ɛnee menli ne anwo zonle kpalɛ.10 Akee bɛhɔdwule Etade ma ɛwosolɛ ɛleka ne mɔɔ wɔ Dwɔdan maanzinli nu la, na bɛzunle bɛlile nyane kpole kpalɛ wɔ ɛkɛ ne, na Dwosefi hɔle zo zunle ye papa kenle nsuu.11 Keenama mɔɔ de azɛlɛ ne azo la nwunle bɛ kɛ bɛlɛsu wɔ Etade ma ɛwosolɛ ɛleka ne, na bɛdeanle nu kɛ: “Ɛhye le Yigyibitima awolɛyelɛ kpole kpalɛ!” Ɛhye ati a bɛvɛlɛle ɛkɛ ne Ebɛle-mezeleeyem* la, ɔwɔ Dwɔdan maanzinli ne anu.12 Ɔti ɔ mra ne mɔ yɛle mɔɔ ɔhanle ɔhilele bɛ la pɛpɛɛpɛ maanle ye.+13 Ɔ mra mrenyia ne mɔ vale ye hɔle Keena azɛlɛ zo na bɛziele ye wɔ bolɛ bɔne ne mɔɔ wɔ Makepilaa azɛlɛ ne mɔɔ la Mameli anyunlu la anu. Ebileham dɔle vile Hɛtenli Yifolɔn ɛkɛ ne kɛ ɔfa yeayɛ azie.+14 Dwosefi ziele ye papa wiele la, ɔ nee ɔ mediema ne mɔ nee menli mɔɔ nee ye hɔle kɛ bɛkazɔho ye bɛamaa yeazie ye papa la amuala ziale rale Yigyibiti.15 Mɔɔ Dwosefi amediema ne mɔ nwunle kɛ bɛ papa ɛwu la, bɛhanle kɛ: “Bie a yɛ nwo ɛkpɔlɛ tɛbɔ Dwosefi anu na ɔbadua yɛ kakɛ wɔ ɛtane mɔɔ yɛyɛle ye la amuala anwo.”+16 Ɔti bɛzoanle bɛmaanle bɛhɔhanle bɛhilele Dwosefi kɛ: “Wɔ papa hanle edwɛkɛ ɛhye kolaa na yeawu, ɔse:17 ‘Bɛha bɛhile Dwosefi kɛ: “Mesɛlɛ wɔ, fa ɛ mediema ne mɔ nvonleɛ nee ɛtane mɔɔ bɛyɛle bɛtiale wɔ bɛmaanle ɛnwunle amaneɛ la kyɛ bɛ.”’ Yemɔti yɛsɛlɛ wɔ, fa wɔ papa Nyamenle ne sonvolɛma ɛtane kyɛ bɛ.” Na mɔɔ bɛhanle ɛhye la Dwosefi zunle.18 Akee ɔ mediema ne mɔ noko rale na bɛbutubutule bɛ nyunlu aze wɔ ɔ nyunlu na bɛhanle kɛ: “Yɛmɛ ɛne, yɛle wɔ ngɛkɛlɛ!”+19 Dwosefi zele bɛ kɛ: “Bɛmmasulo. Asoo mame a megyi Nyamenle agyakɛ anu a?20 Bɛmɛ, ɛnee bɛkpondɛ me ɛtane,+ noko Nyamenle maanle ɔwiele me boɛ, amaa mealie menli dɔɔnwo ngoane, kɛ mɔɔ ɔlɛyɛ ye ɛnɛ la.+21 Yemɔti bɛmmasulo. Mebahɔ zo meamaa bɛ nee bɛ mra ngyikyi ne mɔ aleɛ.”+ Ɔti ɔkyekyele bɛ rɛle na ɔdendɛle ɔmaanle bɛ ahonle dɔle bɛ azule nu.22 Na Dwosefi nee ye papa sua nu amra hɔle zo dɛnlanle Yigyibiti, na Dwosefi dɛnlanle aze lile ɛvolɛ 110.23 Dwosefi nwunle Yifelaem nlɔnra+ yɛɛ Manasɛ ara nrenyia Meekɛ amra.+ Bɛwole bɛ bɛguale Dwosefi agyakɛ azo.*24 Nzinlii Dwosefi zele ɔ mediema ne mɔ kɛ: “Ɔka ekyii mewu, noko Nyamenle bado ɔ nye anlea bɛ,+ na yeaye bɛ yeavi azɛlɛ ɛhye azo yeava bɛ yeahɔ azɛlɛ ne mɔɔ ɔvale ɔbɔle Ebileham, Ayezeke nee Gyekɔbo ɛwɔkɛ la azo.”+25 Ɔti Dwosefi maanle Yizilayɛ amra mrenyia ne mɔ hanle ndane kɛ: “Nyamenle bado ɔ nye anlea bɛ. Anrɛɛ bɛva me mbowule ne bɛvi ɛke bɛhɔ.”+26 Dwosefi wule la ɛnee yeli ɛvolɛ 110, na bɛwulale ye ayile+ na bɛdole ye ɛlɛka nu wɔ Yigyibiti.
twi_Latn